ભારત અને વેસ્ટ ઇન્ડિઝ વચ્ચે ઓક્ટોબર અને નવેમ્બર મહિનામાં જોરદાર શ્રેણી રમાવાની છે. જેમાં ત્રણ ટેસ્ટ, પાંચ વનડે અને એક ટી20 મેચ છે. ભારતીય ક્રિકેટ ટીમે તાજેતરમાં જ ઇંગ્લેન્ડ સામેની વનડે શ્રેણી જીતીને પોતાનો જુસ્સો સાબિત કરી દીધો છે. બન્ને દેશો આ શ્રેણીઓને 2015માં ન્યુઝીલેન્ડ અને ઓસ્ટ્રેલિયા ખાતે યોજાનારા વિશ્વકપની તૈયારીના ભાગરુપે જોઇ રહ્યાં છે. ભારતે વિશ્વકપની તૈયારીઓ શરૂ કરી દીધી છે અને તે નવા ખેલાડીઓને અજમાવી રહ્યું છે.